gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3478, del 21-04-1999 (1999/2532)

ORDRE de 8 de març de 1999, de la Conselleria de Cultura, Educació i Ciència, per la qual s'autoritza la posada en funcionament d'ensenyances a la Universitat Politècnica de València.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2532


Data del document
:   08-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * universitat
    * títol d'estudis

ORDRE de 8 de març de 1999, de la Conselleria de Cultura, Educació i Ciència, per la qual s'autoritza la posada en funcionament d'ensenyances a la Universitat Politècnica de València. [1999/Q2532]
  
El Decret 196/1998, de 9 de desembre, del Govern Valencià, autoritza la Universitat Politècnica de València per a la implantació de les ensenyances universitàries conduents a l'obtenció del títol oficial de llicenciat en Administració i Direcció d'Empreses, organitzats per l'Escola Tècnica Superior d'Enginyers Industrials de València.
  
L'article 2 del mencionat decret establix que la posada en funcionament de les ensenyances serà autoritzada pel conseller de Cultura, Educació i Ciència, després d'haver-les homologat prèviament el Consell d'Universitats del pla d'estudis corresponent.
  
Per l'Acord de data 27 d'octubre de 1998, de la Comissió Acadèmica del Consell d'Universitats, s'homologa el pla d'estudis corresponent.
  
Vist l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris, i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions a les universitats públiques de la Comunitat Valenciana,
  
ORDENE
  
Autoritzar la posada en funcionament de les ensenyances conduents a l'obtenció del títol oficial de llicenciat en Direcció i Administració d'Empreses, que seran organitzades per l'Escola Tècnica Superior d'Enginyers Industrials de València, de la Universitat Politècnica de València.
  
DISPOSICIÓ FINAL
  
Única
  
Contra la present ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats des de l'endemà de la seua publicació. Tot això de conformitat amb el que disposen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que s'interpose qualsevol altre que es considere adequat.
  
València, 8 de març de 1999
  
El conseller de Cultura, Educació i Ciència,
Diari Oficial de la Generalitat Valenciana


Sumari del DOGV 3534, del 08-07-1999 (1999/5683)

Recurs contenciós administratiu número 02/2805/1998. Notificació i citació a comparéixer.
-----------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/5683


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/2805/1998. Notificació i citació a comparéixer. [1999/Q5683]
  
El secretari general de la Conselleria d'Economia, Hisenda i Administració Pública, fa saber:
  
Que el senyor Félix Díez de Pérez ha interposat el recurs contenciós administratiu número 02/2805/1998, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 4 d'agost de 1998, del director general de la Funció Pública, publicada en el Diari Oficial de la Generalitat Valenciana de 27 d'agost de 1998, número 3.317, sobre la relació de llocs de treball de la Generalitat Valenciana.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançat un escrit com cal adreçat a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3632, del 24-11-1999 (1999/9534)

Informació pública de l'aprovació definitiva del projecte de reparcel·lació de la unitat d'execució única del sector 1.
-----------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9534


Organisme emissor
:   Ajuntament de Puçol

Tipus de document
:   Anunci

Informació pública de l'aprovació definitiva del projecte de reparcel·lació de la unitat d'execució única del sector 1. [1999/F9534]
  
El Ple d'aquest ajuntament, en la sessió extraordinària del dia 28 de juny de 1999, va acordar aprovar definitivament el projecte de reparcel·lació de la unitat d'execució única del sector 1, de sòl urbanitzable residencial del pla general d'aquesta localitat, en els termes del projecte presentat per l'arquitecte José Manuel Momparler Pechuán.
  
Cosa que es fa pública perquè se'n prenga coneixement general i en compliment del que estableix l'article 111.1 del vigent Reglament de Gestió Urbanística.
  
Contra l'acte administratiu transcrit, que és definitiu en via administrativa, i de conformitat amb el que s'ha disposat en la Llei Reguladora del Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, es podrà interposar un dels recursos següents:
  
A) Amb caràcter potestatiu, recurs de reposició davant el mateix òrgan que va dictar l'acte contra el qual es recorre, en el termini d'un mes, comptador des de l'endemà de la publicació d'aquest anunci. Si transcorre un mes des de l'endemà de la interposició del recurs de reposició sense que aquest s'haja resolt i notificat, es podrà entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant de la Sala Contenciosa Administrativa del Tribunal Superior de la Comunitat Valenciana dins del termini de dos mesos, comptats des de l'endemà de la publicació d'aquest anunci.
  
Tot això sense perjudici que els interessats puguen exercir qualsevol altre recurs que estimen pertinent.
Diari Oficial de la Generalitat Valenciana


Sumari del DOGV 3564, del 19-08-1999 (1999/7302)

RESOLUCIÓ de 28 de juliol de 1999, del secretari general de la Conselleria de Sanitat, per la qual se sotmet a informació pública l'expedient d'autorització d'un servei de Radioteràpia a l'Hospital Comarcal de la Ribera, d'Alzira.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3564

Data del DOGV
:   19-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7302


Data del document
:   28-07-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Alzira
    * diagnòstic mèdic
    * establiment hospitalari
    * servei sanitari

RESOLUCIÓ de 28 de juliol de 1999, del secretari general de la Conselleria de Sanitat, per la qual se sotmet a informació pública l'expedient d'autorització d'un servei de Radioteràpia a l'Hospital Comarcal de la Ribera, d'Alzira. [1999/X7302]
  
Aquesta Secretaria General de la Conselleria de Sanitat de la Generalitat Valenciana, instrueix expedient promogut per la Gerència de l'Hospital de la Ribera, per a la creació d'un servei de radioteràpia a l'Hospital Comarcal de la Ribera, situat en el km 1 de la carretera d'Alzira a Corbera.
  
D'acord amb l'article deu de l'Ordre de 10 d'abril de 1989, d'aquesta Conselleria (Diari Oficial de la Generalitat Valenciana núm. 1.050), en relació amb el Decret 33/1997, de 26 de febrer, resolc:
  
Sotmetre l'expedient susdit a informació pública a fi que totes les persones interessades puguen examinar-lo i formular-hi les observacions que estimen oportunes, tot això dins d'un termini de vint dies, que començarà a comptar des de l'endemà de la publicació d'aquest anunci.
  
L'expedient es troba en la Unitat de Recursos Sanitaris de la Secretaria General d'aquesta Conselleria, situada a València, carrer del doctor Rodríguez Fornós núm. 4, on podran examinar-lo les persones interessades. Les al·legacions s'hauran de presentar per escrit en aqueixes dependències de la Conselleria de Sanitat o en qualsevol òrgan administratiu dels que estableix l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3625, del 15-11-1999 (1999/9501)

Informació pública de la proposta de programa per al desenvolupament d'actuació integrada al c/ dels Telers, en la zona industrial del Pla.
-------------------------------------------------------------------------------------------------------------------------------------------

### Dades del document

Número de DOGV
:   3625

Data del DOGV
:   15-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9501


Organisme emissor
:   Ajuntament d'Ontinyent

Tipus de document
:   Anunci

Informació pública de la proposta de programa per al desenvolupament d'actuació integrada al c/ dels Telers, en la zona industrial del Pla. [1999/X9501]
  
Aquesta Alcaldia, de conformitat amb l'article 45 de la Llei 6/1994, de la Generalitat Valenciana, Reguladora de l'Activitat Urbanística, sotmet a informació pública, durant el termini de 20 dies, comptadors des de la publicació d'aquest edicte en el Diari Oficial de la Generalitat Valenciana, la proposta de programa, que comprèn els documents expressats en els apartats A i B de l'article 32 de la Llei 6/1994, LRAU, per al desenvolupament d'actuació integrada al c/ dels Telers en la zona industrial del Pla d'Ontinyent, a iniciativa del senyor José Guerola Albero, en nom i representació de Proyexva, SL. Durant aquest termini podran formular-se al·legacions i alternatives tècniques. Durant els cinc dies següents al venciment del termini anterior, es podran presentar les proposicions jurídiques i econòmiques en competència. El dia següent hàbil al venciment del termini anterior, es realitzarà l'obertura de pliques, si escau, de conformitat amb el que disposa l'article 46.5 de la Llei 6/1994, de la Generalitat Valenciana, Reguladora de l'Activitat Urbanística.
  
Els costos que origine la publicació del present edicte hauran de ser satisfets pel promotor de l'actuació.
Diari Oficial de la Generalitat Valenciana


Sumari del DOGV 3629, del 18-11-1999 (1999/9595)

Ressenya de la Resolució del subsecretari d'Urbanisme i Ordenació Territorial de 2 de juny de 1999, que fa referència a l'homologació global de les Normes Subsidiàries d'Alcàntera de Xúquer.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9595


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució del subsecretari d'Urbanisme i Ordenació Territorial de 2 de juny de 1999, que fa referència a l'homologació global de les Normes Subsidiàries d'Alcàntera de Xúquer. [1999/A9595]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme de València, de 22 de juliol de 1998, publicada juntament amb les normes urbanístiques aprovades en el Butlletí Oficial de la Província de València número 232, de 30 de setembre de 1999.
  
Exp. 970522 FP/pb- Alcàntera de Xúquer- Homologació global de les Normes Subsidiàries.
  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació del present anunci. Tot això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3560, del 13-08-1999 (1999/7088)

Dissolució de la cooperativa.
-----------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7088


Organisme emissor
:   Cooperativa de Viviendas Centro Excursionista Eldense 2.ª Promocion, COOP V.

Tipus de document
:   Anunci

Dissolució de la cooperativa. [1999/F7088]
  
El dia 25 de juny de 1999, en assemblea general extraordinària, la Cooperativa de Viviendas Centro Excursionista Eldense 2.ª Promoción, Coop. V., va acordar per unanimitat la dissolució de la cooperativa, i nomenar socis liquidadors els senyors Rafael Tapia Valdés, José Luis Sáez Navarro i Agustín Novillo Galán.
  
Elda, 26 de juny de 1999.- El president: Rafael Tapia Valdés.
Diari Oficial de la Generalitat Valenciana


Sumari del DOGV 3605, del 15-10-1999 (1999/8551)

Subhasta. Obra de l'estació depuradora en el CEE Virgen de la Esperanza de Cheste.
----------------------------------------------------------------------------------

### Dades del document

Número de DOGV
:   3605

Data del DOGV
:   15-10-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/8551


Data del document
:   20-09-1999

Organisme emissor
:   Conselleria de Cultura, Educació i Ciència

Tipus de document
:   Subhasta

Descriptors 

:   * Cheste
    * tractament de l'aigua
    * licitació

Subhasta. Obra de l'estació depuradora en el CEE Virgen de la Esperanza de Cheste. [1999/F8551]
  
La Direcció Territorial de Cultura i Educació de València de la Conselleria de Cultura, Educació i Ciència, ha resolt anunciar a subhasta, procediment obert, l'obra que s'indica:
  
Obra: estació depuradora en el CEE Virgen de la Esperanza de Cheste.
  
Pressupost de licitació: 89.015.061 PTA.
  
Termini de execució: 2 mesos.
  
Classificació requerida: grup ?, subgrup - , categoria ?.
  
Revisió de preus: no en porta.
  
Fiança provisional: 281.270 PTA.
  
Fiança provisional: en la forma que determina la clàusula 6.3.4 del plec de clàusules administratives particulars.
  
Exposició del projecte: el projecte i el plec de clàusules administratives particulars es podrà examinar als locals de la Direcció Territorial de Cultura i Educació, Negociat d'Obres i Subministraments, en l'avinguda Navarro Reverter, número 2, planta tercera, de València, durant el període de presentació de proposicions, de les 09.00 a les 14.00 hores.
  
Termini de presentació de proposicions: començarà a l'endemà de la publicació d'aquesta resolució en el Diari Oficial de la Generalitat Valenciana i acabarà passats vint-i-sis (26) dies naturals, a les 14.00 hores.
  
Lloc de presentació de proposicions: serà al Registre General de la Direcció Territorial de Cultura i Educació, en l'avinguda de Navarro Reverter, número 2, planta baixa, de València.
  
Documentació que han de presentar els licitadors:
  
Sobre A: proposició econòmica, en la forma determinada per la clàusula 6.2 del plec de clàusules administratives particulars.
  
Sobre B: capacitat de contractar, en la forma que determina la clàusula 6.3 del plec de clàusules administratives particulars.
  
Obertura de proposicions: el resultat de la qualificació prèvia dels sobres B es publicarà al tauler d'anuncis d'aquesta direcció territorial el cinqué dia hàbil següent al dia que acabe el període de presentació de proposicions.
  
L'obertura de proposicions econòmiques, sobres A, la farà la mesa de contractació en la sala de reunions de la Direcció Territorial de Cultura i Educació, ubicada a l'avinguda de Navarro Reverter, número 2, planta tercera, de València, a les 12.00 hores del nové dia hàbil següent a aquell en què acabe el període de presentació de proposicions. Si algun d'aquests dos dies fos dissabte, l'obertura es traslladarà al següent dia hàbil.
Diari Oficial de la Generalitat Valenciana


Sumari del DOGV 3644, del 14-12-1999 (1999/10255)

RESOLUCIÓ de 30 de novembre de 1999, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau elemental de coneixements de valencià.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3644

Data del DOGV
:   14-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10445


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 30 de novembre de 1999, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau elemental de coneixements de valencià. [1999/X10200]
  
Per Resolució de 9 de març de 1999, del conseller de Cultura, Educació i Ciència, van ser convocades les proves per a l'obtenció de certificats administratius de coneixements de valencià (DOGV núm. 3.457, de 18 de març de 1999). En l'apartat onze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de grau elemental de coneixements de valencià del segon període d'exàmens, resolc:
  
Primer
  
Fer pública la llista d'aspirants, amb la qualificació provisional d'apte o de no apte, de les proves de grau elemental de coneixements de valencià, que es troben exposades en els taulers d'anuncis de la Conselleria de Cultura, Educació i Ciència i de les direccions territorials de Cultura i Educació.
  
Segon
  
Contra la decisió de les comissions examinadores es podrà interposar reclamació davant el president de la Junta Qualificadora de Coneixements de Valencià en el termini de quinze dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3447, del 04-03-1999 (1999/1633)

Informació pública del Projecte de Reparcel·lació per al Desenvolupament de la Unitat d'Execució Serrans IV de les Normes Subsidiàries d'Aielo de Malferit.
-----------------------------------------------------------------------------------------------------------------------------------------------------------

### Dades del document

Número de DOGV
:   3447

Data del DOGV
:   04-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1633


Organisme emissor
:   Ajuntament d'Aielo de Malferit

Tipus de document
:   Anunci

Informació pública del Projecte de Reparcel·lació per al Desenvolupament de la Unitat d'Execució Serrans IV de les Normes Subsidiàries d'Aielo de Malferit. [1999/M1633]
  
El Ple de l'Ajuntament, en sessió ordinària celebrada en data 10 de febrer de 1999, va adoptar el següent acord:
  
Sotmetre a informació pública, pel termini de 20 dies hàbils, mitjançant edictes en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i simultàniament a aquesta convocatòria sol·licitud de certificat de dominis i càrregues, disposat en l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el Projecte de Reparcel·lació, elaborat d'ofici, per al Desenvolupament de la Unitat d'Execució denominada Serrans IV de les Normes Subsidiàries d'Aielo de Malferit.
  
Durant aquest termini, que començarà a comptar el següent dia hàbil a la publicació de l'anunci en el DOGV, podran presentar-se en l'Ajuntament les al·legacions que es consideren convenients en defensa de su derecho.
  
Si apareixen titulars registrals no tinguts en compte en elaborar el projecte exposat al públic, se'ls donarà audiència per 10 dies abans de l'aprovació definitiva. Igualment per als afectats per modificacions que, sobre el projecte inicialment elaborat, s'acorden durant la seua tramitació.
Diari Oficial de la Generalitat Valenciana


Sumari del DOGV 3590, del 24-09-1999 (1999/8040)

Recurs contenciós administratiu número 01/2773/1998.
----------------------------------------------------

### Dades del document

Número de DOGV
:   3590

Data del DOGV
:   24-09-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8040


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2773/1998. [1999/Q8040]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que la senyora Ana María Ruiz Ruiz ha interposat un recurs contenciós administratiu, amb el número 01/2773/1998, contra la Resolució de data 14 de juliol de 1998, de la Conselleria d'Economia i Hisenda, RGS 18897, expedient número 219/1998, sobre reclamació de responsabilitat patrimonial.
  
Cosa que es fa pública a l'efecte establit en l'article 60 de la llei d'aquesta jurisdicció.